Eufrozina (9. vijek)
Eufrozina (grč. Εὐφροσύνη) je bila bizantijska carica (o. 823 – 829) kao druga supruga Mihaela II Amorijskog. Bila je kćerka cara Konstantina VI i njegove prve žene Marije te unuka Irene od Atine, vladarice Bizantijskog carstva. U januaru 795, Konstantin se razveo od Marije te su Marija i Eufrozina bile poslane u manastir na ostrvu zvanom Prinkipo. Nakon smrti svoje prve supruge Tekle, car Mihael II je oženio Eufrozinu, šta je smatrano važnim političkim potezom, premda je brak smatran kontroverznim jer je Eufrozina dotadašnji život provela u manastiru. Mihael i Eufrozina nisu imali djece te je Mihaela naslijedio njegov sin iz prvog braka – Teofil. Nakon šta je održala „biranje mladenke” za Teofila, Eufrozina se povukla u manastir te nije poznato kada je umrla.